Diari Oficial de la Generalitat Valenciana


Sumari del DOGV 8703, del 23-12-2019 (2019/11054)

Informació pública de la suspensió de llicències en l'àmbit de la modificació puntual número 2 del Pla general d'ordenació urbana.
----------------------------------------------------------------------------------------------------------------------------------

### Dades del document

Número de DOGV
:   8703

Data del DOGV
:   23-12-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/11171


Data del document
:   04-12-2019

Organisme emissor
:   Ajuntament del Pinós

Tipus de document
:   Anunci

Descriptors 

:   * Pinós, el
    * pla d'urbanisme
    * administració local

Informació pública de la suspensió de llicències en l'àmbit de la modificació puntual número 2 del Pla general d'ordenació urbana. [2019/11417]  
En el Ple de 29 de novembre de 2019, sobre la base de la situació d'un estudi de la modificació puntual número 2 del PGOU, per unanimitat de tots els membres del Ple, es va adoptar el següent acord:  
  
Primer. Suspendre l'atorgament de llicències en l'àmbit de les modificacions proposades en els punts 2, 5, 6, 7, 8 i 11 de la descripció de modificacions proposades a estudi, en els termes de l'article 64 de la Llei 5/2014 d'ordenació del territori, urbanisme i paisatge de la Comunitat Valenciana.  
Segon. Publicar el present acord en el Diari Oficial de la Generalitat Valenciana.  
Així mateix, s'informa que les modificacions proposades per a estudi, i acordades en la sessió plenària de referència, són les següents:  
1. Modificació dels articles 71, 72, 75 i 78 de les normes urbanístiques per a esmenar algunes errades i contradiccions detectades en la regulació de les condicions de l'edificació de les zones d'ordenació CT1, CT2, ZC i PDN.  
Eliminació de les àrees de repartiment per existir un ús inadequat d'aquestes. Modificació del pla OE-6 en aquest mateix sentit.  
2. Desafectació de la parcel·la qualificada com a dotacional assistencial PTD de l'illa situada als carrers Petrer, Pintor Murillo, prolongació del carrer Aspe.  
3. Desafectació de la parcel·la qualificada com a dotacional aparcament PAV de l'illa situada als carrers Comandant Castejón, Huit d'Octubre, carrer en projecte i carrer existent.  
4. Desafectació de part de l'illa qualificada com a dotacional administrativoinstitucional PAD, concretament la zona situada en la part posterior de l'Ajuntament, entre els carrers Canalejas, Sant Pere i 12 de Febrer de 1826.  
5. Correcció de diverses errades observades en l'article 27 de les normes urbanístiques on s'inclou la relació de sòl dotacional públic pertanyent a la xarxa primària.  
6. Correcció de diverses errades observades en el pla OE, corresponent a la xarxa primària de reserves de sòl dotacional en el nucli urbà.  
  
7. Qualificació com a sòl dotacional PAV destinat a aparcament d'una zona annexa a la zona esportiva PRD situada al sud del nucli urbà.  
8. Ampliació de la xarxa viària estructural (PRV+PAV) en els terrenys confrontants amb la parcel·la dotacional infraestructura-servei urbà PID situada al sud del nucli urbà.  
9. Remodelació de la parcel·la dotacional infraestructura servei urbà PID situada al sud del nucli urbà per a incloure els terrenys de propietat municipal on s'ha construït el tanatori.  
10. Trasllat del carrer en projecte situat a l'oest del celler cooperatiu per a l'adaptació del seu traçat a la topografia existent.  
11. Modificació de l'article 62 de les normes urbanístiques per a introduir la necessitat d'adequar-les a noves activitats que no estiguen incloses en aquest article i que puguen ser susceptibles d'alterar la convivència ciutadana habitual, entre les quals estan les dedicades al comerç al detall de carburants líquids (gasolineres) i sales de jocs, que hagen de respectar una distància mínima a habitatges i a altres activitats especialment vulnerables, centre de salut, col·legis, instal·lacions esportives, centres de la tercera edat i parcs infantils.  
  
El Pinós, 4 de desembre de 2019.- L'alcalde: Lázaro Azorín Salar.